钦定古今图书集成/明伦汇编/氏族典/第509卷 > 《凌迪知万姓统谱》 > 福时
## 钦定古今图书集成/明伦汇编/氏族典/第509卷 > 《凌迪知万姓统谱》 > 福时

按《畿辅通志》：“时东安人，本姓张，福时其名也。谙韬钤，
善骑射。嘉靖中，以世职历官漕运参将。值河决，儹运
八载，以军法为部署，日泛驾于洪涛怒浪，飞挽为诸
郡先。身处膏腴，不腻一锱。以故大学士徐阶、兵部尚
书杨博深知之，晋挂印总兵，镇淮安，总漕如故。一时
闻誉，上彻宸扆。世宗以清不过福时，勇不过马芳称”
之。寻徐、杨去国，有欲为总漕者，贿言官论去之。数载，
台班特荐，不起。世宗常锡之手敕，皆名而不氏，故以
改“福氏”云。

周